Ribe Stifts Adresseaviser, 1831-10-21
Engelland. D. 8de October, om Morgenen Kl. 6, er Reformbillen bleven forkastet af Overhuset. Debatterne aabnedes af den gamle Lord Wynford, der erklærede, at hvor svag og aflældig han end var, vilde han, saalænge han kunde staae paa sine Been, modsætte sig billen, som stridende mod Kronens Rettigheder og Folkets Friheder. Lord Cantsleren, Brougham, derimod bad og besvor Huset, dog for alle Ting ikke at forkaste Billen. Efterat dernæst endnu mange Stemmer havde ladet sig høre baade for og imod, og efterat Grev Grey med særdeles Eftertryk og stor Klathed havde recapituleret Argumenterne, ved hvilken Leilighed han 2 Gange blev afbrudt af Hertugen af Wellington; skred man endelig til Votering, og Resultatet blev da 158 Stemmer for og 199 imod Billen, som altsaa forkastedes med en Majoritet af 41 Stemmer. Dette Udfald af Sagen vakte en overordentlig Sensation, som maaskee strax skulde have frembragt urolige Optrin, dersom ikke en frygtelig Skylregn med Torden og Lynild kraftig havde bidraget til at holde Folk i Rolighed. De offentlige Tidender vare indfattede i sort Rand; Liigklokkerne løde fra adskillige Taarne, og fra flere Huse vare sorte Faner og Flor udhængte, som Tegn paa den almindelige Sorg. Jfølge senere Efterretninger har Efterretningen om Billens Forkastelse allevegne gjort et ubeskriveligt Jndtryk, og paa flere Steder frembragt foruroligende Optrin, saasom i Bristol, Bath, Birmingham, Manchester og Derby. Paa det sidste Sted kom det til en formelig Opstand, Folket nedrev flere Anti-Reformblades Bureaux, angreb Statsfængselet ogbefriede alle Fangerne. Ogsaa i London gjærer det stærkt, og alle Vagter ere fordoblede. Hele Staden er i Bevægelse, og Forsamlinger holdes paa mange Steder for at undertegne Bønskrifter til Gunst for Reformen og Vedblivelsen af det nærværende Ministerium. Alle Forretninger gaae i Staae. "Folket, siger Morning Chronice, "fører overalt Ordet ""Revolution." Munden, og vi ere overtydede om, at paa Efterretningen om en Ministerforandring efter Anti-Reformisternes Sind, vil en Revolution være et Øiebliks Sag. Hertugen af Wellington, som man ved denne Leilighed er meget ved paa, har faaet sin Vogn, overkastet med Gadeskarn. Publicum er ogsaa høilig forbittret paa biskopperne; thi de 22 Ærkebiskopper og biskopper, som stemte imod Reformen, vilde netop have været tilstrækkelige til at sætte billen igjennem med en Majoritet af 1 Stemme. Et Forslag af LordChrington, som med stor Majoritet er gaaet igjennem i Underhuset, og ifølge hvilket Huset tilkjendegiver sin Sorg over Reformbillens Skjæbne, sin Vedhængenhed, ved dens Principer og sin Tiltro til Ministrenes Retsindighed, Standhaftighed og Viisdom har betaget Modpartiet Haabet om at faae Wellington ind i Cabinettet, hvorpaa der egentlig skal være lagt an; thi man havde ikke saa Meget imod Sagen selv, som imod Grev Greys Person, hvem man ikke vilde under den Ære, at sætte den igjennem. En 2 Timers Audients, som Grev d. 10de havde hos Kongen, skal være falden meget gunstig ud. Kongen, hedder det, bliver Reformplanen urokkelig tro; han beholder det nuværende Cabinet in statu gro, og er ganske til Sinds at sætte billen igjennem; kun maatte nogle Jndskrænkninger af Reformen finde Sted, for at formindske Fleertallet i Overhuset, hvornæst samme maatte overmandes ved et maadeligt Antal nye Pairs.